Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7310

10. évfolyam 2006/20/II. szám A Képességfejlesztő és értékőrző kerettanterv (KÉK) a hajdúnánási Makláry Lajos Általános Iskola, Művészeti Iskola és Gimnázium fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az alábbiakban a 10. évfolyamra szóló Gazdálkodási ismeretek tantervet közöljük A KÉK tanterv és a NAT-2003 viszonyának jellemzői A KÉK Gazdálkodási ismeretek tanterve a NAT Ember és társadalom műveltségi területére terjed ki. A tanterv a Gazdálkodási ismeretek műveltségi részterület követelményeinek teljes mértékben megfelel. A Gazdálkodási ismeretek tanterv a NAT műveltségi területek oktatásának kiemelt fejlesztési feladatai közül a Környezettudatos magatartás és az EU és kultúra elnevezésű kereszttantervek követelményeinek teljesítését teszi lehetővé. Ezen kívül segíti a Hon- és népismeret, továbbá a Felkészülés a felnőtt lét szerepeire elnevezésűek követelményeinek teljesítését is. Javasolt óraszám Évfolyam 7. 8. 9. 10. 11. 12. Heti óraszám 0,5 0,5 A tanterv jellemzői A Gazdálkodási ismeretek tanterv – illeszkedve a Képességfejlesztő és értékőrző program (KÉK) tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (minimális) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv alkalmazásához szükséges feltételek A Gazdálkodási ismeretek tantervet a tanulásra nyitott, a gazdasági felsőoktatásban szerzett egyetemi szintű diplomával rendelkező pedagógus eredményesen taníthatja. Előnyös a közoktatásban akkreditált ÉKP program továbbképzésének – még jobb az ÉKP szakirányú továbbképzés – elvégzése. A tanterv különösebb tér- és időszervezést nem igényel. A tantervben szereplő tevékenységek tanulásához nem szükséges külön terem. Fontos azonban elkülönített térben (szertárban) tárolni a program kivitelezéséhez szükséges eszközöket. 2006/20/II. szám A Gazdálkodási ismeretek tanulásának céljai a 10. évfolyamon A Gazdálkodási ismeretek tantárgy tanulása a 10. évfolyamon folytatja a 8. osztályban megkezdett tanulási-képességfejlesztési folyamatot. A tantárgy tanulása révén a tanulók kulcskompetenciáinak fejlesztése a fő cél, különösen annak megmutatása, hogy piacgazdasági világunkban nem csak az alkalmazotti létforma a lehetséges életstratégia, hanem a vállalkozói lét is. Nagy hangsúly helyeződik a tanulók makroszemléletének megalapozására, érzékennyé tételükre a társadalmi-szociális kérdések iránt. A képességfejlesztési és ismeretszerzési célokat öt nagy témakör tananyaga, feladatai, sokrétű tevékenységrendszere realizálja. Megismerkednek a vállalkozások világával, a vállalkozások alapítását és folyamatos működtetését eredményező tevékenységekkel. Megtanulják kritikusan szemlélni saját vállalkozási ötleteiket. Áttekintik a gazdasági élet főszereplőit, megismerkednek az alapvető makrogazdasági összefüggésekkel, valamint a legfontosabb makrogazdasági problémákkal és ezek kezelési lehetőségeivel. Nemzetközi gazdasági és integrációs kérdések áttekintése után korunk fő kérdéseiről vitatkozhatnak majd. Mindeközben fejlődik a tanulók kritikai gondolkodása, megalapozást nyer nyitottságuk és érdeklődésük a gazdaságpolitika kérdései iránt. A tananyag-elsajátítás, az ellenőrzés és az értékelés módszerei

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes